       Z A P I S N I K

sa 2. sjednice Vijeća Gradske  četvrti Stenjevec
održane 08. srpnja 2021. u 19,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova utvrđeno je da je nazočno  19 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Danijel Perić, Dubravka Rusan, Davor Stanković, Dina Vozab, Franjo Vrbić, Gabriela Tomazić, Sara Vučić, Ivan Zelenić, Marin Živković
NENAZOČNI: nema
OSTALI NAZOČNI: Kristina Starčević – voditeljica, Jadranka Gobac – stručna referentica, Matija Grilec - vježbenik
Predsjednik je pozdravio nazočne i otvorio raspravu o verifikaciji Zapisnika sa 1. Konstituirajuće sjednice Vijeća Gradske četvrti Stenjevec.
Marijana Nodilo zatražila je ispravak vezano uz broj glasova za izbor potpredsjednika Vijeća gradske četvrti. Točan broj glasova je 13 „za“,  i 5 „suzdržanih“. 

 Predsjednik je zaključio raspravu i  predložio glasovanje o verifikaciji Zapisnika.  
Konstatira se da je jednoglasno s 19 glasova „za“ usvojen verificiran Zapisnik s 1. sjednice VGČ Stenjevec. 
Predsjednik je otvorio raspravu o prijedlogu dnevnog reda s nadopunom pod točkom br. 1. Prisega člana Vijeća  i točkom br. 9. Prijedlozi zaključaka – davanje mišljenja prema članku 86. Statuta Grada Zagreba.  Nije bilo prijavljenih za raspravu. Predložio je glasovanje o prijedlogu. 
Konstatira se da je jednoglasno s 18 glasova „za“ usvojen slijedeći:

                              
DNEVNI RED:
1. Prisega člana Vijeća 

2. Prijedlog zaključka o većoj protočnosti prometa s naglaskom na autobusni prijevoz, križanje Kožinćev put-Oranice-Ilica

3. Prijedlog zaključka o korištenju parka za pse, Ulica Vida Došena

4. Prijedlog zaključka- pripremne aktivnosti na izradi novog Prostornog plana Grada Zagreba

5. Prijedlog zaključka o postavljanju prometnih znakova u Mangartskoj ulici

6. Prijedlog zaključka o postavljanju luno- parka na k.č.br 4220/1 k.o.Vrapče, Park hrvatskih dragovoljaca Domovinskog rata

7. Prijedlog zaključka o načinu održavanja drvoreda i vegetacije na području Gradske četvrti Stenjevec

8. Prijedlog zaključka o načinu organizacije i postavljanja štandova te održavanju javnog reda na Stenjevečkom trgu na blagdan Velike i Male Gospe

9. Prijedlozi zaključaka – davanje mišljenja prema članu 86. Statuta Grada Zagreba 
10. Informacije, pitanja i prijedlozi
Točka 1. 
Prisega člana Vijeća 

Predsjednik je pozvao člana Vijeća Tina Dukanovića na polaganje prisege obzirom da nije bio nazočan na prvoj sjednici Vijeća. Pročitao je tekst prisege. 

Tin Dukanović položio je prisegu. 

Točka 2. 
Prijedlog zaključka o većoj protočnosti prometa s naglaskom na autobusni prijevoz, križanje Kožinćev put-Oranice-Ilica

Predsjednik je obrazložio prijedlog zaključka i otvorio raspravu o prijedlogu. U raspravu se uključio Ivica Marić. 
Predsjednik je zaključio je raspravu i pročitao prijedlog zaključka. Stavio je prijedlog na glasovanje. 

Konstatira se da je jednoglasno s 19 glasova „za“  usvojen slijedeći:
       





Z A K LJ U Č A K 

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet, u svrhu povećanja protočnosti prometa u vrijeme vršnih opterećenja u jutarnjim i popodnevnim satima radnim danom, s posebnim naglaskom na javni prijevoz (linije ZET-a 119 i 136), intervenciju prometnog redarstva i ručnu regulaciju semafora u vrijeme prometnih zagušenja, a dugoročno postavljanje „pametnih semafora“ na križanju ulica Ilica-Oranice-Vrapčanska te vezanim križanjima Oranice-Kožinčev put Oranice-ulica Ivane Brlić Mažuranić, Vrapčanska ulica-Žagarova te raskršću na adresi Ilica 425.

Točka 3.
Prijedlog zaključka o korištenju parka za pse, Ulica Vida Došena

Predsjednik je obrazložio prijedlog zaključka i otvorio raspravu o parku za pse u Ulici Vida Došena.

U raspravi su sudjelovali predsjednik, Natko Felbar, Danijel Perić, Ivica Marić i Davor Stanković.
. Zaključio je raspravu, pročitao je prijedlog zaključka i stavio prijedlog na glasovanje.  

Konstatira se da je jednoglasno s 19 glasova „za“ usvojen slijedeći: 
Z A K LJ U Č A K 

Vijeće Gradske četvrti Stenjevec traži od komunalnih redara i policije češću ophodnju i obilazak parka za pse u Ulici Vida Došena, posebno u večernjim satima, s namjerom boljeg i učinkovitijeg održavanja čistoće te pridržavanja javnog reda i mira od strane korisnika parka.
Točka 4. 
Prijedlog zaključka- pripremne aktivnosti na izradi novog Prostornog plana Grada Zagreba
Predsjednik je naveo da je prijedlog i obrazloženje poslano na mail. Dao je riječ potpredsjednici VGČ kako bi obrazložila prijedlog. Nakon izlaganja potpredsjednice predsjednik je otvorio raspravu. U raspravi su sudjelovali Davor Stanković, Marin Živković, Franjo Vrbić. Nakon provedene rasprave predsjednik je pročitao prijedlog zaključka i predložio glasovanje o prijedlogu. 
Konstatira se da je većinom glasova i to sa 12 glasova „za“ , 4 glasa „protiv“ i 3 „suzdržana“ usvojen slijedeći: 
Z A K LJ U Č A K 

Vijeće Gradske četvrti Stenjevec predlaže da Gradski ured za strategijsko planiranje podnese mišljenje o mogućnosti uređenja cjelovite zelene zone (javnog parka) na katastarskim česticama br.: 2821/8 i 2821/2 i dijelu čestice 2813/1. Budući da katastarska čestica 2821/8 nije u vlasništvu Grada, Vijeće Gradske četvrti Stenjevec traži mišljenje Gradskog ureda za imovinsko- pravne poslove i imovinu Grada o mogućem otkupu te čestice radi uređenja zelene zone.

Točka 5. 
Prijedlog zaključka o postavljanju prometnih znakova u Mangartskoj ulici
Predsjednik je obrazložio prijedlog i otvorio raspravu. Nije bilo prijavljenih za raspravu pa je pročitao prijedlog zaključka i predložio glasovanje. 

Konstatira se da je jednoglasno s 10 glasova „za“ usvojen slijedeći: 
      




 Z A K LJ U Č A K 

Vijeće Gradske četvrti Stenjevec suglasno je s prijedlogom  Gradskog ureda za prostorno uređenje, izgradnju Grada, graditeljstvo, komunalne poslove i promet (KLASA: 340-08/21-002/687; URBROJ: 251-13-41-2/004-21-2),  da se na dijelu Mangartske ulice, između raskrižja sa Samoborskom cestom i Vršičkom ulicom, postave prometni znakovi B36 ¨ zabrana zaustavljanja i parkiranja¨, s dopunskim pločama E09-1 ¨obostrano¨, gdje parkirana vozila na kolniku smanjuju sigurnost i protočnost prometa.
Točka 6.
Prijedlog zaključka o postavljanju luna- parka na k.č.br 4220/1 k.o.Vrapče, Park hrvatskih dragovoljaca Domovinskog rata
Predsjednik je upoznao nazočne sa zahtjevom za postavljanje luna parka. Otvorio je raspravu. 

U raspravi su sudjelovali Davor Stanković, Danijel Perić,Ivica Marić, Franjo Vrbić, Kristina Starčević.
Predsjednik je zaključio raspravu i predložio glasovanje o prijedlogu.
Konstatira se da je većinom glasova i to sa 11 glasova „za“ i 8„suzdržanih“ usvojen 
slijedeći:

Z A K LJ U Č A K 

Vijeće Gradske četvrti Stenjevec suglasno je sa zahtjevom Sandre Riter, Baščanske ploče 16, Zagreb za postavljanjem pokretne naprave – luna parka na površinu javne namjene u naselju Špansko, Park hrvatskih dragovoljaca Domovinskog rata, na k.č.br. 4220/1 k.o.Vrapče, u vremenu od 24.9.2021. do 24.10.2021 uz podnošenje izvještaja komunalnog redarstva o pridržavanju javnog reda i čistoće.

Točka 7.
Prijedlog zaključka o načinu održavanja drvoreda i vegetacije na području Gradske četvrti Stenjevec

Predsjednik je dao riječ Maji Mucko, predlagateljici Zaključka o načinu održavanja drvoreda i vegetacije na području Gradske četvrti Stenjevec.

Maja Mucko obrazložila je prijedlog Zaključka.
Predsjednik je otvorio raspravu. U raspravi su osim predsjednika sudjelovali Davor Stanković, Ivana Kukor, Maja Mucko i Franjo Vrbić. Nakon provedene rasprave predsjednik je pročitao prijedlog zaključka i predložio glasovanje. 

Konstatira se da je većinom glasova i to sa 15 „za“, 2 „protiv“ i 1 „suzdržanim“ usvojen slijedeći: 
Z A K LJ U Č A K 

Vijeće Gradske četvrti Stenjevec traži da se vegetacija na području Gradske četvrti Stenjevec koju sadi, održava i uklanja ¨Zrinjevac¨- Podružnica Zagrebačkog holdinga, treba biti zbrinuta po pravilima struke te uz nadzor ovlaštenih osoba (inženjeri šumarstva, urbani šumari, agronomi, botaničari, ekolozi sa znanjem fiziologije i anatomije biljaka).

Zaključkom se želi potaknuti ¨Zrinjevac¨ da se ne ustručava tražiti savjetovanje struke prilikom izvedbe većih zahvata na javnim zelenim površinama.
Točka 8. 
Prijedlog zaključka o načinu organizacije i postavljanja štandova te održavanju javnog reda na Stenjevečkom trgu na blagdan Velike i Male Gospe

 Predsjednik je upoznao nazočne da je bio na sastanku u Župi Stenjevec i porazgovarao  sa stanarima zgrada i usuglasili stavove oko nekih prijedloga. Članica VMO Stenjevec jug sastavila je prijedlog poboljšanja koji je dostavljen na mail svim članovima VGČ. Otvorio je raspravu. 
U raspravi su sudjelovali predsjednik, Danijel Perić, Ivana Kukor i Davor Stanković.

Predsjednik je zaključio raspravu i pročitao prijedlog Zaključka. 

Konstatira se da je jednoglasno s 19 glasova „za“ usvojen slijedeći:
  Z A K LJ U Č A K 

Vijeće Gradske četvrti Stenjevec traži od Gradskog ureda za gospodarstvo kvalitetniji način organiziranja štandova na Stenjevečkom trgu prilikom proslave vjerskih blagdana „Velike i Male Gospe“ 15. kolovoza 2021. i 8 rujna 2021. godine, tako da se na samom trgu smanji broj štandova, a prednost u zakupu na samom trgu imaju obiteljska poljoprivredna gospodarstva te tradicijski obrti. 

Također Vijeće traži od komunalnog redarstva prisutnost tijekom proslave, a od policijske postaje Črnomerec pojačane ophodnje.

Točka 9. 
Prijedlozi zaključaka – davanje mišljenja prema članu 86. Statuta Grada Zagreba 

Predsjednik je uvodno obrazložio ovu točku i dao je riječ Marinu Živkoviću kako bi dodatno obrazložio prijedloge zaključaka. 

Predsjednik konstatira da nema prijavljenih za raspravu. Stavio je prijedloge zaključaka na glasovanje. 

9.1.

Konstatira se da s 13 glasova „protiv“ i 6 „suzdržanih“ nije podržan Prijedlog izvješća o izvršenju programa građenja komunalne infrastrukture na područja Grada Zagreba u 2020.




    Z A K LJ U Č A K 

Vijeća Gradske četvrti Stenjevec nije suglasno s prijedlogom izvješća o izvršenju Programa građenja komunalne infrastrukture na području Grada Zagreba u 2020. 
9.2.

Konstatira se da s 13 glasova „protiv“ i 6 „suzdržanih“ nije podržan Prijedlog izvješća o izvršenju programa i planova održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020. 





   Z A K LJ U Č A K

Vijeće Gradske četvrti Stenjevec nije suglasno s podržan Prijedlogom izvješća o izvršenju programa i planova održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020. 

9.3.

Konstatira se da s 13 glasova „protiv“ i 6 „suzdržanih“ nije podržan Prijedlog izvješća o izvršenju programa održavanja komunalne infrastrukture na područja Grada Zagreba u 2020.





    Z A K LJ U Č A K 

Vijeća Gradske četvrti Stenjevec nije suglasno s prijedlogom izvješća o izvršenju Programa građenja komunalne infrastrukture na području Grada Zagreba u 2020. 
9.4.
Konstatira se da je s 13 glasova „za“ i 6 „suzdržanih“ usvojen Prijedlog Odluke o plaći, odnosno naknadi i drugim pravima predsjednika i potpredsjednika Gradske skupštine Grada Zagreba. 





Z A K LJ U Č A K

Vijeće Gradske četvrti Stenjevec je suglasno s prijedlogom Odluke o plaći, odnosno naknadi i drugim pravima predsjednika i potpredsjednika Gradske skupštine Grada Zagreba. 

9.5. 

Konstatira se da je s 12 glasova „za“, 3 glasa „protiv“ i 4 suzdržana usvojen slijedeći:





Z A K LJ U Č A K

Vijeća Gradske četvrti Stenjevec je suglasno s prijedlogom izvješća o prihvaćanju kratkoročnog zaduživanja Grada Zagreba. 

9.6. 

Konstatira se da je sa 17 glasova „za“ i 2 „suzdržana“ usvojen slijedeći: 





Z A K LJ U Č A K 

Vijeće Gradske četvrti Stenjevec suglasno je s prijedlogom izvješća o prihvaćanju Ugovora o dodjeli bespovratnih sredstava za projekte koji se financiranju iz Europskog socijalnog fonda u financijskom razdoblju 2014.-2020. Za Projekt Korak u dječji vrtić – za dobrobit djeteta i razvoj potencijala – KUĆICA, UP.03.2.1.05.001

9.7.

Konstatira se da je sa 14 glasova „za“ i 5 „suzdržanih“ usvojen slijedeći:





Z A K LJ U Č A K 

Vijeće Gradske četvrti Stenjevec suglasno je s prijedlogom izvješća o prihvaćanju odluke o ustrojstvu i djelokrugu gradskih upravnih tijela. 

9.8. 
Konstatira se da je sa 16 glasova „za“  i 3 „suzdržana“ usvojen slijedeći:





Z A K LJ U Č A K 

Vijeće Gradske četvrti Stenjevec suglasno je s prijedlogom zaključka o izmjenama Zaključka o izradi akcijskog plana za prevenciju vršnjačkog nasilja od 2022. do 2025.

Točka 10.
Informacije,pitanja i prijedlozi

Ivica Marić dao je primjedbu zbog otežanog praćenja tijeka sjednice jer zbog maski ne čuje dobro govornike. Predložio je drugačiji raspored sjedenja kako bi se svi bolje čuli. 

Davor Stanković postavio je upit da li će se oformiti radnja tijela Vijeća i kad?

Predsjednik je odgovorio da će to biti na dnevnom redu u jesen. 

Slavica Bilić zatražila je da sjednice budu na području GČ Stenjevec u nekom od objekata mjesne samouprave.
Kristina Starčević navela je da je Područni ured Susedgrad zajednički objekt GČ Stenjevec i GČ Podsused – Vrapče (koje su nastale od bivše općine Susedgrad) i tu je sjedište Vijeća. Nadalje, objekti razmješteni po GČ nemaju spremačice, potrebnu opremu i dovoljno veliku dvoranu koja bi zadovoljavala epidemiološke uvjete.

Tin Dukanović naveo je da bi trebalo uputiti upit vezano uz navoženje zemlje u ulici Vilima Korajca kod Šoljanove ulice da se utvrdi da li za to postoje dozvole. (Poslat će pismeni upit). 

Goran Furdek naveo je da Grad Zagreb prividno uređuje taj prostor, a u stvari ga devastira. 

Marin Živković zatražio je da se pribave dozvole za korištenje javne površine na Trgu Ivana Kukuljevića na uvid. 

Danijel Perić pozvao je nazočne da podrže humanitarnu akciju „Rekreativni park“ koja je u tijeku. 
Završeno u  20,40  sati.
Zapisničar:

Jadranka Gobac
Predsjednik

   Vijeća Gradske četvrti Stenjevec
Ivan Zelenić 

